Sjednica Upravnog odbora Lokalne akcijske grupe Vuka-Dunav, održana je dana 30. kolovoza 2023. godine u 12:00 sati putem elektroničke pošte, sukladno točki 2, Članak 29. Statuta LAG-a Vuka-Dunav te je sačinjen sljedeći

**ZAPISNIK**

**sa 64. sjednice Upravnog odbora**

Sjednica Upravnog odbora LAG-a Vuka-Dunav održana je putem elektroničke pošte na način da su članovi Upravnog odbora obavješteni o terminu do kojeg je bilo potrebno glasati odnosno o terminu održavanja Sjednice te o razlozima zbog kojih se Sjednica Upravnog odbora održava putem elektroničke pošte.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora putem elektroničke pošte.

Utvrđen je odaziv članova Upravnog odbora koji su se odazvali glasovanju i to kako slijedi:

1. Udruga veterana vojne policije iz Domovinskog rata OBŽ, Stipe Modrić,
2. Općina Vuka, Damir Maričić,
3. PVZ Fructus, Zdenko Đerđ,
4. OPG Mario Vila, Mario Vila,
5. OPG Roman Lončarić, Roman Lončarić,
6. Udruga umirovljenika općine Antunovac, Grozde Mikulić,
7. NK „Vitez 92“, Zdravko Krznarić,
8. Općina Antunovac, Davor Tubanjski,
9. KUD „Klasje Slavonije“ Antunovac, Marija Horvatek,
10. PVSZ „Agrovladislavci“, Maja Magdika.

Zapisnik je sastavila Mirna Tokić, a za ovjerovitelja zapisnika je izabrana Marija Horvatek.

Poziv na 64. sjednicu Upravnog odbora zajedno sa materijalima za Sjednicu, upućen je i dostavljen elektroničkom poštom 29. kolovoza 2023. godine. Članovi Upravnog odbora pozvani su da pregledaju materijale i da se očituju na iste putem elektroničke pošte, a iznimno ako nisu u mogućnosti na iste odgovoriti elektroničkom poštom, dostavom pisane obavijesti putem pošte na adresu LAG-a Vuka-Dunav.

**DNEVNI RED**

1. Usvajanje zapisnika sa 63. sjednice Upravnog odbora,
2. Odluka o primanju novih članova u LAG Vuka-Dunav,
3. Razno.

**Ad 1: USVAJANJE ZAPISNIKA SA 63. SJEDNICE UPRAVNOG ODBORA**

Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 63. Sjednice Upravnog odbora.

10 (deset) članova Upravnog odbora je suglasno usvojilo ovu točku Dnevnog reda.

**Ad 2**: **ODLUKA O PRIMANJU NOVIH ČLANOVA U LAG VUKA-DUNAV**

Članovima Upravnog odbora dostavljen je prijedlog odluke o primanju u članstvo LAG-a Vuka-Dunav.

Ovom odlukom u članstvo Lokalne akcijske grupe na temelju zaprimljene pristupnice primaju se:

1. Centar za mlade Dalj, Bana Josipa Jelačića 12, 31226 Dalj, OIB: 46723708676,
2. Udruga za osobni rast i razvoj Empatikus, Braće Radića 4, 31216 Antunovac, OIB: 19609968628,
3. Kulturno-umjetničko društvo „Dukat“ Vladislavci, Erne Kiša 3, 31404 Vladislavci, OIB: 12817544866.

10 (deset) članova Upravnog odbora je suglasno usvojilo ovu točku Dnevnog reda.

**Ad 3. RAZNO**

Kako nije bilo dodatnih komentara, te se članovi Upravnog odbora slažu s gore navedenim točkama Dnevnog reda, Sjednica odbora je zaključena. Uz Zapisnik se prilaže i dokaz o glasovanju pojedinog člana Upravnog odbora.

URBROJ: UO/23-59

U Antunovcu, dana 30. kolovoza 2023. godine.

|  |  |
| --- | --- |
| Zapisničar  Mirna Tokić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Marija Horvatek | |